ผมโดนลุกสุนัขข่วนเลือดออกซิบๆ หมาไม่ได้ฉีดยา และผมไปเล่นมันมันเลยข่วนผมเพราะเล่นกัน ถ้าไม่ฉีดยาจะเปนอะไรไหม ถ้าวังเกตุอาการ10แล้วหมาปกติดี นี่คือไม่ต้องไปฉีดยาไช่ไหมครับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์จากเหุตการณ์ดังกล่าวมา มีโอกาสรับเชื้อได้สูง ถึงแม้ว่าสุนัขจะยังมีชีวิตครบ 10วันและมีโอกาสเป็นโรคพิษสุนัขบ้าน้อยมากๆ แต่ควรไปฉีดเพื่อป้องกันไว้ก่อนจะดีกว่าค่ะ ร่วมกับแพทย์อาจกระตุ้นบาดทะยัก และให้ยาฆ่าเชื้อร่วมด้วยการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวด และระวังการถูกสุนัขกัดซ้ำ